ချုန်းလွန်းသောမိုး ရေမဖောင်၊ ဟောင်လွန်းသောခွေး လူမလေး

ချုန်းလွန်းသောမိုး ရေမဖောင်၊ ဟောင်လွန်းသောခွေး လူမလေး သည် မြန်မာဆိုရိုးစကား ဖြစ်သည်။ ခြိမ်းလွန်းသည့်မိုး မရွာ၊ ဟောင်လွန်းသည့်ခွေး လူမလေး ဟူ၍လည်း အသုံးပြုသည်။

အဓိပ္ပာယ်

ချုန်းလွန်းသောမိုး ရေမဖောင်၊ ဟောင်လွန်းသောခွေး လူမလေး ဆိုသည်မှာ ပြင်းထန်စွာ ထစ်ချုန်းရွာသွန်းသော မိုးသည် တကယ်တမ်းတွင် ရေအများကြီး မပါဝင်တတ်သကဲ့သို့ အလွန်အကျွံ ဟောင်နေသော ခွေးကိုလည်း လူတို့က အရေးမထားတတ်ဟု ဆိုလိုသည်။ ဤဆိုရိုးစကားသည် အပြောနှင့် အလုပ် မညီညွတ်ခြင်းကို ဖော်ပြသည်။ အပြောကြီးသူများသည် တကယ်တမ်းတွင် လုပ်ဆောင်မှု အားနည်းတတ်သည်။ ထို့အတူ အလွန်အကျွံ ဟောင်နေသော ခွေးသည် တကယ်တမ်းတွင် ကိုက်လေ့မရှိတတ်ပေ။ ဤဆိုရိုးစကားသည် အပေါ်ယံ အပြောအဆိုများကို သတိထားရန်နှင့် အမှန်တကယ် လုပ်ဆောင်နိုင်စွမ်းကို အကဲဖြတ်ရန် သွန်သင်ထားသည်။

ကိုးကားချက်များ

   ခွေးဟောင်သံမှာ အဆက်မပြတ်၊ ဟောင်လွန်းသောခွေး လူမလေးဆိုပေမဲ့ ထိုခွေး ဟောင်သည်ကိုတော့ ကျွန်တော် အထိတ်တလန့်လေးဖြစ်မိပါသည်။ [၁၃၄၃] ရှေ့သို့၊ ၃၇၄။ ၃၈။
   ချုန်းလွန်းသောမိုး ရေမဖောင်၊ ဟောင်လွန်းသောခွေး လူမလေးဟူသောစကားအတိုင်း ချုန်းသည်ကတော့အလွန်ပင်၊ ရွာမှရွာပါမည်လား၊ စိုးရိမ်စိတ်တို့သည် ဟီးလေးခိုလျက် ရှိကြသည်။ [၁၃၄၄] မြဝတီ၊ ၃၀၊ ၁၁။ ၇၉။

ဆက်စပ်ဖတ်ရှုရန်
ခြိမ်းလွန်းသည့်မိုး မရွာ

ကိုးကား

Category:မြန်မာဆိုရိုးစကားများ